România încă există pe „harta“ gimnasticii! Sabrina Maneca Voinea a cucerit medalia de argint în finala de la sol, sâmbătă, la Campionatele Europene feminine de Gimnastică artistică de la Rimini, Italia.
Sportiva noastră a avut cea mai mare notă în calificări (13,700), iar în finala de la sol a reușit să câștige medalia de argint (a avut aceeași notă: 13,700). Aurul a fost cucerit de italianca Manila Esposito (13,833), iar Angela Andreoli (Italia – 13,666) a câștigat bronzul. Este a doua medalie pe care Sabrina Maneca Voinea o câștigă la această ediție a CE de Gimnastică: și-a mai trecut în palmares o medalie de argint la bârnă.
Tot sâmbătă, Ana Bărbosu a terminat pe locul 4 în finala de la sărituri.
Echipa României va fi prezentă şi în finala de duminică, 5 mai, după ce în calificări s-a situat pe locul 4 (158.798 puncte).